गली-मोहल्लों इन टूटे-फूटे ढक्कनों के कारण वाहन चालकों के गिरने के कई मामले सामने आ चुके हैं। लगभग हर मोहल्ले-वार्ड में यह समस्या बनी हुई है। शहर के प्रीत नगर, लमीनी, घरथौली मोहल्ला, भदरोया समेत कई क्षेत्र ऐसे हैं जहां पर यह समस्या बनी हुई है। कहीं ढक्कन पूरी तरह से टूट चुके हैं तो कहीं ढक्कन ही गायब हो चुके हैं। नगर निगम के पास कोई ऐसी टीम नहीं है जो रूटीन चे¨कग करके ऐसे ढक्कनों को ढूंढे और उन्हें ठीक करवाए। अगर लोग शिकायत नहीं करते हैं तो नगर निगम भी हाथ पर हाथ धरा बैठा रहेगा क्योंकि निगम की कार्यप्रणाली में ऐसा कोई नियम ही नहीं है कि बिना शिकायत के समस्या को खुद ढूंढ कर ठीक किया जाए।